
Mix og Match er et spil, hvor deltagerne i hold eller enkeltvis skal mixe og matche tekst og forsider. Spillet har til formål at introducere børn på mellemtrinnet til bøgerne i bogbuffeten. 
Mix og match gælder om at finde flest rigtige match og opnå flest point. 
Alder: 9 – 12 år
Antal: 3 – 9 deltagere
Varighed:  30-45 minutter 
 
SÅDAN GØR DU

Klargøring 
• Inddel deltagerne i hold á 2 – 3 personer 
• Print alle forsider og tekstkort  
• Fordel tekstkortene på bordet med teksten ned ad 
• Fordel forsiderne på bordet med forsiderne op ad 
• Hav gerne bøgerne klar til hjemlån efter endt spil
Sæt spillet i gang 
Hold 1 starter med at trække et tekstkort og læse teksten højt. Holdet vælger herefter den forside, de mener, passer til teksten. Så er det næste holds tur. Hold 2 trækker ligeledes et tekstkort fra bordet, læser det højt og vælger den forside, de mener passer til teksten. Spillet fortsætter, indtil der ikke er flere kort på bordet. Når alle stik er fordelt, bruger spillerne svar- arket til at tjekke, hvilke match, der er rigtige og hvilke, der er forkerte. 
Point
Rigtige matches giver 1 point og forkerte matches giver minus 2 point.  Holdet med flest point vinder. 
Biiip! Hemmelige ord
I vil hurtigt opdage, at nogle ord er slettet og erstattet af sorte streger. Det er hemmelige ord, som afslører lidt for meget om bogen. Når I støder på et hemmeligt ord, siger I ”biiip” og læser videre. 
Spørgsmål til fælles refleksion  
• Bed børnene om én efter én at fortælle de andre hvilken bog, de synes virker mest interessant.
• Hvilke forsider og tekster var sværest / nemmest at matche og hvorfor?  
• Hvilken forside giver dig mest lyst til at læse bogen?

